b'\n_START_ARTICLE_\nChaise longue\n_START_PARAGRAPH_\nUna chaise longue, nom derivat del franc\xc3\xa8s, significa literalment butaca llarga, tamb\xc3\xa9 conegut per la traducci\xc3\xb3 anglesa lounge chair, \xc3\xa9s un tipus de sof\xc3\xa0 amb forma de cadira que posseeix una prolongaci\xc3\xb3 prou llarga com per estirar les cames en una posici\xc3\xb3 reclinada._NEWLINE_En franc\xc3\xa8s modern, el terme chaise longue es refereix a totes les cadires reclinables.\n_START_SECTION_\nOr\xc3\xadgens\n_START_PARAGRAPH_\nEs creu que la primera combinaci\xc3\xb3 d\'una cadira i un divan \xc3\xa9s origin\xc3\xa0ria d\'Egipte. Els primers models coneguts es varen fer de fulles de palma lligades amb corda o cuir. M\xc3\xa9s tard, els moblistes egipcis varen introduir construccions de caixa i metxa amb marcs de fusta xapats amb ivori o ban\xc3\xbas, d\'\xc3\xbas com\xc3\xba amb molts exemples que es troben a la primera dinastia (3100-2890 aC), les tombes._NEWLINE_En l\'art grec cl\xc3\xa0ssic es representen d\xc3\xa9us i deesses descansant en aquest tipus de cadira. La paraula grega moderna Symposion prov\xc3\xa9 de sympinein, que significa "beure junts". A l\'antiga Gr\xc3\xa8cia la paraula transmet la idea d\'una festa amb m\xc3\xbasica i conversa. L\'element principal del mobiliari per a un simposi \xc3\xa9s el Kline, una mena de divan. Els grecs van canviar de la pr\xc3\xa0ctica normal de seure en una taula a la pr\xc3\xa0ctica molt m\xc3\xa9s distingida de butaques reclinables ja des del segle VIII aC._NEWLINE_Els romans tamb\xc3\xa9 van utilitzar un sof\xc3\xa0-llit per descansar durant el dia i dormir a la nit. Desenvolupat a partir del prototip grec, el divan rom\xc3\xa0 va ser dissenyat amb les potes tallades en fusta o bronze fos. Els romans tamb\xc3\xa9 van adaptar una cadira chaise longue d\'estil per al accubatio (l\'acte de descansar durant un dinar). En els banquets romans, cada moble era ocupat per tres persones, i acostumaven a situar-se tres peces ocupant els tres costats d\'un quadrat petit, de manera que el triclini podia allotjar un grup de nou comensals. Els romans no feien servir tapisseria, de forma que es feien servir coixins, fundes i pells d\'animals.'